“Zá ā ngāvə́ bíā tsíd yā ádī ńgɔ̂ bíā ! Éyɔŋ byǎdúgan tsog ḿból bī kadəgə dí kɔ̄s á zəzə á ńnam Égîptɛn; ai miǹnám mí ngɔ̄n, bitə́tám, məyǎŋ ai olɔ̌m. 6Étɔ̄á dzī, byáman ǹyɔ́ŋɔlan, dzóm ésə̄ é dzə́məŋan bía, ńgúmā dzóm byāyén ai mís hə mána fɔ̄ɔ̄ étam !” 7Mána a ngábə́ á fulugan ai bibumá bí koriándra, a tɔá fə̄ nyɔ́l anə́ élé ótú bálōē nâ bedelium. 8Ayɔŋ lə́ kadəgə tsamǎn nā lâkə látɔ̄b nyē á mvús tě bə́ ngakɔg nyé ákōg, ngə́ á tsāg kīg nyé á ńtsɔ̄bí; á məmaná bə́ ngayám nyē á mvīē nâ bâbɔ bikɔ̌g étēde. A ngábə́ ânyu anə́ fíníŋ yā bə́ yám á ḿbɔ̄n. 9Ábōg éyɔ̌n é kpaa ai alú ásə á ńkán, abǒg tē fə̄ mána nyé ǎ kpaag.